paragraph_text: Materijal je snimljen 25. i 26. rujna 1999. godine, s londonskim simfonijskim orkestrom u 'Royal Albert Hall', London. Ovaj projekt je pokrenuo 1999. godine Jon Lord, što je bio njegov pokušaj da ponovi snimane Purpleovog inovatnog albuma Concerto for Group and Orchestra, čije su originalne skripte nestale. Uz pomoć obožavatelja koji su bili muzikolozi i skladatelji, Jon Lord zajedno sa sastavom još jednom je snimio dvije izgubljene partiture u 'Royal Albert Hallu', ali ovaj puta s londonskim simfonijskim orkestrom s kojim je dirigirao maestro Paul Mann. Koncert prikazuje skladbe koje su napisane za svakog člana sastava pojedinačno, kratak Deep Purpleov set i gost glazbenike poput Ronnia Jamesa Dioa, the Steve Morse Band i Sama Browna. Početkom 2001. godine, dva slična koncerta također izvode u Tokyu, a bili su izdani kao dio box seta The Soundboard Series.